Държавен вестник, бр. 60, 2024 г., стр. 37

БРОЙ  60	
Д Ъ Р Ж А В Е Н  В Е С Т Н И К 	
СТР.  37   
1/10 от инфектираните лица развиват активна 
туберкулоза по време на живота си. Имуно­
компрометираните лица са особено изложени 
на риск от развитие на активна ТВ, тъй като 
реактивирането на ЛТБИ е тясно свързано със 
способността на имунитета на гостоприемника 
да осигури адекватен имунен отговор. Лицата, 
инфектирани с вируса на човешкия имунен 
дефицит (HIV), лицата с имунно-медиирани 
възпалителни заболявания, приемащи лечение 
със системни кортикостероиди и антагони­
сти на тумор некротизиращия фактор – алфа 
(TNF-α), пациентите на хемодиализа, канди­
датите за трансплантация и реципиентите са 
с повишен риск от реактивиране на ТВ.
Според изчисления на Световната здравна 
организация (СЗО) през 2022 г. по света от 
ТВ са заболели 10,6 млн. души, което се рав­
нява на 133 случая на 100 000 население. От 
тях 6,3 % са лица, живеещи с HIV. Повечето 
случаи са в страните от Югоизточна Азия, 
Африка и западното Тихоокеанско крайбрежие.
Пандемията с COVID-19 се отрази небла­
гоприятно върху контрола на ТВ – поради 
намален капацитет на здравните системи да 
продължат да предоставят услуги; по-малко 
желание и възможности на засегнатите лица 
за търсене на здравни грижи в условията на 
локдаун и свързаните ограничения за прид­
вижване; опасения за рисковете от посещения 
на лечебни заведения по време на пандемия, 
както и стигма поради сходства в симптомите, 
дължащи се на ТВ и COVID-19. В резултат 
на това в глобален мащаб се отбелязва на­
маляване на регистрираните случаи, както 
и увеличаване на броя починали от ТВ – по 
данни на СЗО през 2022 г. в световен мащаб 
има 1,13 млн. смъртни случая сред HIV-от­
рицателните и 167 хил. смъртни случаи сред 
HIV-позитивните лица.
Туберкулозата с лекарствена резистент­
ност (DR-TB) продължава да бъде заплаха 
за общественото здраве. Понастоящем СЗО 
използва пет категории за класифициране на 
случаите с DR-TB:
• Мултирезистентна ТВ (MDR-TB; Multi 
Drug-Resistant TB) – с резистентност едновре­
менно към изониазид и рифампицин – двете 
най-ефективни лекарства от първа линия 
(FLDs; First-Line Drugs);
• Рифампицин-резистентна ТВ (RR-TB; 
Rifampicin-Resistant TB);
• Резистентна на изониазид и чувствителна 
на рифампицин ТВ (Hr-TB);
• Екстензивнорезистентна ТВ (XDR-TB; 
Extensively Drug-Resistant TB) – с едновременно 
наличие на MDR/RR-TB и на резистентност 
към който и да е флуорохинолон и към поне 
един от медикаментите бедаквилин и ли­
незолид;
• Пре-екстензивнорезистентна ТВ (pre-
XDR-TB) – с едновременно наличие на MDR/
RR-TB и на резистентност към който и да е 
флуорохинолон.
По изчисления на СЗО през 2022 г. по 
света има 410 хил. случая с MDR-TB и RR-TB 
(MDR/RR-TB) – 3,9 % от общо прогнозира­
ните 10,6 млн. души с ТВ; 160 хил. случая с 
MDR/RR-TB са починали. Все още не може 
да се прогнозира точно броят на контактните 
на случаите с MDR/RR-TB – по предварител­
ни изчисления лицата с латентна инфекция с 
MDR/RR-TB са около 19 млн. души, които са 
в риск от активиране на тези форми на ТВ.
В световен мащаб бремето на MDR/RR-TB 
варира значително между отделните региони 
и страни. По данни на СЗО от регистрира­
ните и съобщени през 2022 г. 177 853 случая 
с MDR/RR-TB най-засегнати са Югоизточна 
Азия (47 %), Европа (19 %), западното Тихоо­
кеанско крайбрежие (15 %) и Африка (13 %).
Hr-TB е най-разпространената форма на 
DR-TB. Проучване на данни от 156 центъра за 
периода 2003 – 2017 г. предполага разпростра­
нение на Hr-TB сред 7,4 % от новооткритите и 
11,4 % сред лекуваните преди това лица с ТВ.
4. Предаване на инфекцията
Основен източник на инфекция е болният 
от активна белодробна ТВ. Болестта обичайно 
се предава по въздушно-капков път чрез инха­
лиране на малки въздушни капчици (аерозоли 
с размер < 5 µm), съдържащи МТВ, основно 
чрез кашлица, кихане, пеене, говор и други 
дихателни движения, от лица с активна бело­
дробна ТВ. Хората с наличие на разпадания 
на формите на белодробната ТВ (каверни) са 
особено заразни поради големия брой МТВ, 
съдържащи се в кухините. По-рядко инфек­
цията може да се разпространи при дейности, 
причиняващи аерозолизиране – при работа 
в интензивни отделения, микробиологични 
лаборатории, дисекционни помещения, брон­
хоскопски процедури или при промиване на 
инфектирани рани.
По изчисления на СЗО всеки пациент с 
нелекувана активна белодробна ТВ може да 
зарази 10 – 15 души годишно. Бацилоотде­
лянето и заразността зависят от вирулент­
ността на причинителя и от количеството на 
отделените МТВ (пациентите с положителни 
микроскопски изследвания са с по-голямо 
бацилоотделяне от тези само с положителни 
културелни изследвания; както и тези с нали­
чие на кухини поради по-големия бактериален 
товар). Факторите на околната среда също 
играят важна роля – експозицията, особено 
при чести продължителни контакти в семейна 
среда и в условията на затворени и недобре 
вентилирани помещения. Медицинският пер­
сонал в близък контакт и ангажиран с обра­
ботване на биологични материали от случаи 
с активна ТВ също е изложен на повишен 
риск, особено при неспазване на мерките за 
контрол на инфекцията.